text: Ung mand dræbt ved påkørsel
  23 oktober 2010 kl. 07.07
  Kort før midnat fredag mistede en 25-årig mand fra Vejle livet, da han blev ramt af en forbikørende bil på Skanderborgvej ved Uldum.
  Manden var steget ud af sin bil for at lede efter sin mobiltelefon, som han havde tabt, da en forbikørende rammer ham, oplyser vagtchefen hos Sydøstjyllands Politi, Hans Hoffensetz.
  Ifølge vagtchefen havde den 25-årige mand lyset tændt på sin parkerede bil, men føreren af den forbikørende bil, en 29-årig mand ligeledes fra Vejle, ser ham tilsyneladende ikke.
  Politiet har afhørt den 29-årige fører af bilen og undersøgt, om der var tale om spirituskørsel. Men det afviser vagtchefen hos Sydøstjyllands Politi.
  Yderlige undersøgelser af hændelsen skal afgøre, om der bliver tale om et retligt efterspil.
  